**Zápisnica zo zasadnutia Obecného zastupiteľstva**

**zo dňa 24. 6. 2015**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia
4. Kontrola uznesení
5. Stanovisko hlavného kontrolóra obce k záverečnému účtu za rok 2014
6. Záverečný účet obce za rok 2014
7. Úprava rozpočtu na rok 2015
8. Rôzne
9. Diskusia
10. Záver
    1. Zasadnutie OZ otvorila V. Šipková, starostka obce. Na zasadnutí bolo prítomných 6 poslancov. Na zasadnutí nebola prítomná poslankyňa Katarína Rafajdusová.
    2. V. Šipková, starostka obce prečítala program zasadnutia. Na zasadnutí obecného zastupiteľstva sa zúčastnili zástupcovia spoločnosti Innovia,s. r. o., Trnava, ktorí predstavili štúdiu rozvoja bytovej výstavby obce Veselé. Starostka obce navrhla zaradiť tento bod do programu a prednostne ho riešiť. Upravený program zasadnutia bol schválený.
    3. V. Šipková predložila návrh na určenie overovateľov zápisnice poslancov: Zuzanu Drietomskú a Lukáša Bučku, zapisovateľka zápisnice Daniela Michalčíková.
    4. Uznesenia z predchádzajúceho zasadnutia prečítala hlavná kontrolórka obce p. Mária Horinová.
    5. Zástupcovia spoločnosti Innovia,s. r. o., Trnava predstavili štúdiu rozvoja bytovej výstavby obce Veselé. Poslanci diskutovali o potrebe výstavby nových nájomných bytov financovaných formou štátnej podpory bývania. Jednalo by sa o výstavbu 2 x 12 b. j. na časti parcele č. 1229/1. Podľa počtu prijatých žiadostí o pridelenie nájomného bytu a z diskusie zúčastnených bol prijatý záver, že v obci je potrebné budovať obecné nájomné byty.
    6. Stanovisko hlavného kontrolóra obce k záverečnému účtu za rok 2014 predložila hlavná kontrolórka obce p. Mária Horinová. Tvorí súčasť zápisnice.
    7. Záverečný účet obce za rok 2014 predložila na prejednanie účtovníčka Obecného úradu p. Michalčíková Daniela. Záverečný účet bol zverejnený na úradnej tabuli obce i na webovom sídle obce od 29. 5. 2015, poslanci OZ mali možnosť oboznámiť sa s predloženým materiálom a pripomienkovať ho.
    8. Účtovníčka Obecného úradu p. Michalčíková Daniela predložila prítomným návrh na zmenu rozpočtu na rok 2015. Po preštudovaní predloženého materiálu poslanci prerokujú zmenu rozpočtu na najbližšom zasadnutí OZ.
    9. Starostka obce znovu predložila prítomným žiadosť občanov Ing. Mareka Masaroviča s manž. a Ing. Romana Duračku o spevnenie miestnej komunikácie pri rod. dome s. č. 453 a novostavbe rodinného domu. Poslanci sa dohodli, že zemné práce bude dodávateľsky vykonávať p. Palkovič Anton, Veselé 150. Materiál a konečnú úpravu terénu si budú žiadatelia hradiť na vlastné náklady.

Nakoľko na predchádzajúcom zasadnutí nebolo prijaté uznesenie k predloženému obsahu zápisu do kroniky obce, starostka obce znovu predložila tento bod na prejednanie. Po diskusii bolo skonštatované, že kronika obce by sa mala viesť stručne a jasne.

Starostka obce informovala prítomných o jednaní so zástupcami Pamiatkového úradu Trnava o oprave rodného domu Dr. Štefana Moysesa. Obcou Veselé bola podaná žiadosť o vyjadrenie k rekonštrukcii strechy (výmena strešnej krytiny a strešných lát, žľabov a zvodov) a obnovu fasády. Na základe žiadosti zamestnanci Pamiatkového úradu vykonali obhliadku objektu a vydajú stanovisko k žiadosti.

Starostka obce predložila prítomným vypracovanú internú Smernicu o prijímaní a vybavovaní podnetov o protispoločenskej činnosti pre zamestnancov obce účinnú od 1. 7. 2015. Upravuje postupy pri prijímaní a vybavovaní oznámení a podnetov protispoločenskej činnosti obcou Veselé a ňou zriadených organizácií.

Starostka jednala s fi. Márius Pedersen, a. s., Piešťany o likvidácii divokých skládok v obci. Zamestnanci fi. vykonali obhliadku skládky v chotári obci pri soche sv. Róchusa a konštatovali, že skládka by sa mala vyseparovať, oddeliť jednotlivé komodity: hlina, kroviny a drobnú drevnú hmotu. Nebezpečné odpady by tvorili cca 2 kontajnery.

Starostka obce informovala o „Programe Európa pre občanov 2014 – 2020“. Základnou myšlienkou programu je poskytnúť príležitosť na stretávanie sa občanov a združení tvorených občanmi, za účelom prehĺbenia partnerstiev medzi obcami a porozumenia medzi kultúrami. Uzávierka žiadostí o získanie medzinárodného grantu na organizovanie tradičných, aj nových podujatí za účasti zahraničného partnera, je 1. 9. 2015. Starostka obce predložila návrh na podanie žiadosti o získanie grantu na už existujúcu akciu „Rafael“ a v roku 2017 na pripravované podujatie pri príležitosti 220. výročia narodenia Dr. Štefana Moysesa.

Starostka obce informovala poslancov o vypracovaní územného plánu obce. V súčasnej dobe sa schvaľuje legislatíva, ktorá bude nariaďovať spracovanie územného plánu obce s počtom obyvateľov viac ako 1000. Aby obec získala finančné prostriedky z Ministerstva výstavby v roku 2016, mala by začať s prípravnými prácami, rozbormi a krajinnoekologickým plánom už v mesiacoch júl, august. Cena týchto prác je cca 2,5 tis. €. Za spracovanie návrhu územného plánu je cena 12900,00 €, kde je možné získať dotáciu vo výške 80 % nákladov. Za spracovanie čistopisu územného plánu je cena 1500,00 €.

Vo Veselom 24. 6. 2015

**Uznesenia Obecného zastupiteľstva vo Veselom zo dňa 24. 6. 2015**

**Uznesenie Obecného zastupiteľstva vo Veselom č. 17/2015**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 24. 6. 2015 s navrhnutou zmenou.

Prítomných 5 poslancov

Schválilo 5 poslancov

**Uznesenie Obecného zastupiteľstva vo Veselom č. 18/2015**

Obecné zastupiteľstvo vo Veselom

určuje

overovateľov zápisnice poslancov Zuzanu Drietomskú a Lukáša Bučku, zapisovateľku zápisnice Danielu Michalčíkovú.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 19/2015**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 23. 4. 2015.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 20/2015**

Obecné zastupiteľstvo vo Veselom

**schvaľuje**

1) účel na ktorý sa požaduje podpora – budúcu kúpu 2 x 12 nájomných bytov bežného štandardu , ktoré budú postavené v “Novostavbe dvoch bytových nájomných domov (SO – 01 a SO - 02)“, na pozemku reg. E KN parcely č.1229/2 v k. ú. Veselé, v nasledovnej špecifikácii:

Bytový dom A, 12 bytových jednotiek (SO – 01)

I. NP 1 x 2-izbový byt, plocha 57,34 m2 – s kompletným príslušenstvom

1 x 3-izbový byt, plocha 55,15 m2  - s kompletným príslušenstvom

1 x 3-izbový byt, plocha 56,68 m2  - s kompletným príslušenstvom

1 x 1-izbový byt, plocha 35,26 m2  - s kompletným príslušenstvom

II. NP 1 x 2-izbový byt, plocha 60,24 m2 – s kompletným príslušenstvom

1 x 3-izbový byt, plocha 58,05 m2  - s kompletným príslušenstvom

1 x 3-izbový byt, plocha 59,58 m2  - s kompletným príslušenstvom

1 x 1-izbový byt, plocha 35,26 m2  - s kompletným príslušenstvom

III. NP 1 x 2-izbový byt, plocha 60,24 m2 – s kompletným príslušenstvom

1 x 3-izbový byt, plocha 58,05 m2  - s kompletným príslušenstvom

1 x 3-izbový byt, plocha 59,58 m2  - s kompletným príslušenstvom

1 x 1-izbový byt, plocha 35,26 m2  - s kompletným príslušenstvom

+ spoločné priestory , spoločné zariadenia a príslušenstvo bytového domu;

Bytový dom B, 12 bytových jednotiek (SO-02) v rovnakej špecifikácii ako Bytový dom A (SO - 01);

a budúcu kúpu príslušnej technickej vybavenosti podmieňujúcej výstavbu a užívanie nájomných bytov

2) investičný zámer obce Veselé realizovať budúcu kúpu 2 x 12 nájomných bytov bežného štandardu, ktoré budú postavené v bytovom dome podľa bodu 1) od spoločnosti Innovia, s.r.o., Na hlinách 12, Trnava

a investičný zámer realizovať budúcu kúpu príslušnej technickej vybavenosti podmieňujúcej výstavbu a užívanie nájomných bytov podľa bodu 1) od spoločnosti Innovia, s.r.o., Na hlinách 12, Trnava

3) spôsob financovania budúcej kúpy nájomných bytov bežného štandardu v celkovej cene podľa zmluvy o budúcej kúpnej zmluve vo výške 1 121 200,-- € prostredníctvom úveru zo ŠFRB vo výške 65 % obstarávacej ceny t.j. 728 780,-- € , dotácie z Ministerstva dopravy, výstavby a regionálneho rozvoja SR vo výške 35 % obstarávacej ceny t.j. 392 420,-- €

4) spôsob financovania budúcej kúpy technickej vybavenosti podmieňujúcej výstavbu a užívanie nájomných bytov v celkovej cene podľa zmluvy o budúcej kúpnej zmluve prostredníctvom dotácie z Ministerstva dopravy, výstavby a regionálneho rozvoja SR vo výške 70 % z obstarávacej ceny a vlastných finančných prostriedkov z rozpočtu obce

5) pripraviť zmluvu o budúcej kúpnej zmluve so spoločnosťou Innovia, s.r.o., Na hlinách 12, Trnava v súlade s bodmi 1) – 4)

6) územné rozhodnutie a prevod parcely z SPF na obec zabezpečuje obec, parcela na prevod sa určí

geometrickým zameraním

7) obec pripraví a zabezpečí podanie žiadosti na SPF – predbežný súhlas s realizáciou projektu výstavby

nájomných bytov

8) stavebné povolenie zabezpečí spoločnosť Innovia, s.r.o., Na hlinách 12, Trnava

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 21/2015**

Obecné zastupiteľstvo vo Veselom

Berie na vedomie

Správu hlavného kontrolóra obce k záverečnému účtu za rok 2014.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 22/2015**

Obecné zastupiteľstvo vo Veselom

a) Schvaľuje

Záverečný účet obce Veselé za rok 2014 bez výhrad a celoročné hospodárenie obce,

b) schvaľuje

použitie prebytku rozpočtového hospodárenia na tvorbu rezervného fondu vo výške 51997,82 €.

Prítomných 6 poslancov

Schválilo 6 poslancov

**Uznesenie Obecného zastupiteľstva vo Veselom č. 23/2015**

Obecné zastupiteľstvo vo Veselom

Schvaľuje

Opravu časti miestnej komunikácie, p. č. 1744 zastavané plochy a nádvoria pri dome s. č. 453 a novostavbe rod. domu na parcele č. 1681/3, s tým že zemné práce zrealizuje Anton Palkovič, Veselé 150 v hodnote 300,00 € z rozpočtu obce, materiál a konečnú úpravu komunikácie budú hradiť žiadatelia Ing. Marek Masarovič s manž., Veselé 453 a Ing. Roman Duračka, Veselé 392.

Prítomných 6 poslancov

Schválilo 6 poslancov

Vo Veselom 24. 6. 2015

Viera Šipková

Starostka obce

Zápisnicu zapísala: Daniela Michalčíková ..........................................

Overovatelia zápisnice:

Zuzana Drietomská ...........................................

Lukáš Bučka ............................................